เริ่มประชุมเวลา  10.00 น.
เมื่อที่ประชุมพร้อม  สมาชิกสภาเข้าร่วมประชุม  จำนวน 19  คน  ครบองค์ประชุม  ได้เรียนเชิญ ประธานสภาฯ  จุดธูปเทียนบูชาพระรัตนตรัย และเริ่มประชุมตามระเบียบวาระการประชุม ดังนี้
ระเบียบวาระที่  1  			เรื่องที่ประธานแจ้งให้ที่ประชุมทราบ
ประธานสภา	เรื่อง เรียกประชุมสภาองค์การบริหารส่วนตำบลแก้วแสน สมัยวิสามัญ สมัยที่ 1/2558  ด้วยประธานสภาองค์การบริหารส่วนตำบลแก้วแสน ได้ร้องขอเปิดประชุมสภาองค์การบริหารส่วนตำบลแก้วแสน  สมัยวิสามัญ  สมัยที่ 1/2558  เพื่อให้สภาได้พิจารณาแผนยุทธศาสตร์การพัฒนา พ.ศ.2559 ถึง 2563  และเรื่องอื่นๆ ตามอำนาจหน้าที่ อาศัยอำนาจตามความในมาตรา   55  แห่งพระราชบัญญัติสภาตำบลและองค์การบริหารส่วนตำบล พ.ศ.2537 (รวมทั้งแก้ไขเพิ่มเติม)    นายอำเภอนาบอน   จึงเรียกประชุมสภาองค์การบริหารส่วนตำบลแก้วแสน  สมัยวิสามัญ สมัยที่ 1 /2558  ตั้งแต่วันที่  10  มิถุนายน   2558 เป็นต้นไป  มีกำหนดไม่เกิน 15 วัน  ประกาศ ณ วันที่  4  มิถุนายน  
พ.ศ.2558  ว่าที่ร้อยตรีเสวต  ทองฉิม  ปลัดอำเภอ รักษาราชการแทนนายอำเภอนาบอน
ประธานสภา	ให้พนักงานส่วนตำบลซึ่งโอนย้ายมารับราชการใหม่จำนวน
2 ราย แนะนำตัวให้ที่ประชุมสภาฯ ทราบคือ
1.นางวราภรณ์  รัตนบุรี  ตำแหน่งนักพัฒนาชุมชน ระดับ 5 โอนย้ายมาจาก อบต.กรุงหยัน 
2.นางสาวธัญชนก  ชำนาญกิจ  ตำแหน่งนักวิชาการศึกษาระดับ 5 โอนย้ายมาจากเทศบาลตำบลเขานิพันธ์ 	
ระเบียบวาระที่  2	เรื่องรับรองรายงานการประชุมสภาครั้งที่ผ่านมา  ประชุมสภาสมัยสามัญ สมัยแรก ครั้งที่ 1 ประจำปี 2558  เมื่อวันที่  9  กุมภาพันธ์   2558
ประธานสภา	ถามที่ประชุม  มีสมาชิกสภาฯท่านใดจะแก้ไขเพิ่มเติมรายละเอียดในบันทึกรายการประชุมบ้างหรือไม่  เชิญครับหากไม่มี  ขอมติที่ประชุม สมาชิกสภาท่านใดเห็นว่ารายงานการประชุมครั้งที่แล้ว ถูกต้อง ครบถ้วน  โปรดยกมือ
มติที่ประชุม	มีมติรับรองรายงานการประชุมสภาสมัยสมัยสามัญ สมัยแรก ครั้งที่ 1 ประจำปี 2558  เมื่อวันที่  9  กุมภาพันธ์   2558
จำนวน  16  เสียง   
ไม่รับรอง   ไม่มี    งดออกเสียง  3  เสียง 
ระเบียบวาระที่ 3  	เรื่อง ญัตติเสนอเพื่อพิจารณาให้ความเห็นชอบ 
1.ร่างแผนยุทธศาสตร์การพัฒนา ( พ.ศ.2559-2563) ขององค์การบริหารส่วนตำบลแก้วแสน  
ประธานสภา				เชิญ นายก อบต.  ครับ
นายกอบต.	เรียนท่านประธานสภา และสมาชิกสภาอบต.แก้วแสนทุกท่าน
กระผม นายคนึง  ชูพงศ์ นายกองค์การบริหารส่วนตำบลแก้วแสน อาศัยอำนาจตามระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ.2548  หมวด 3 ข้อ 17 ตามที่คณะกรรมการพัฒนาท้องถิ่น ได้ให้ความเห็นชอบร่างแผนยุทธศาสตร์การพัฒนาเมื่อวันที่  21  พฤษภาคม  2558  ซึ่งจะต้องดำเนินการให้แล้วเสร็จเพื่อใช้เป็นกรอบแนวทางการจัดทำแผนพัฒนาสามปีซึ่งจะต้องประกาศใช้ภายในเดือนมิถุนายน ซึ่งเมื่อคณะกรรมการพัฒนาท้องถิ่นให้ความเห็นชอบแล้ว จะต้องเสนอให้สภาท้องถิ่นพิจารณาให้ความเห็นชอบ และให้ผู้บริหารท้องถิ่นลงนามประกาศใช้ต่อไป
รายละเอียดอื่นๆ ผมขออนุญาตให้ปลัด อบต.ชี้แจงเพิ่มเติมครับ
ปลัด อบต.				เรียนท่านประธานสภา และสมาชิกสภาอบต.แก้วแสนทุกท่าน
แผนยุทธศาสตร์การพัฒนา เป็นแผนพัฒนาท้องถิ่นระยะยาวโดยมีระยะเวลาตั้งแต่ 4 ปีขึ้นไป สำหรับ อบต.แก้วแสนได้จัดทำเป็นระยะเวลา 5ปี  คือ พ.ศ.2559-2563 โดยแผนยุทธศาสตร์เป็นแผนที่ใช้วางแนวทางการพัฒนาตำบลในอนาคต ซึ่งจะต้องมีความสอดคล้องเชื่อมโยงกับนโยบายของผู้บริหาร  ตอบสนองความต้องการในการแก้ไขปัญหาของประชาชนที่นำเสนอผ่านเวทีประชาคม แผนชุมชน/หมู่บ้าน  สอดคล้องกับยุทธศาสตร์การพัฒนาอำเภอ  ยุทธศาสตร์การพัฒนาจังหวัด  แผนพัฒนากลุ่มจังหวัด  แผนพัฒนาเศรษฐกิจและสังคมแห่งชาติ และนโยบายของรัฐบาล  ซึ่งรูปแบบของแผน และขั้นตอนการจัดทำจะต้องดำเนินการตามระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ.2548 และหนังสือสั่งการที่เกี่ยวข้อง โดยล่าสุดได้มีการปรับปรุงรูปแบบการจัดทำแผนใหม่ จะต้องกำหนดยุทธศาสตร์ให้สอดคล้องกับยุทธศาสตร์การพัฒนาจังหวัด และโครงการต่างๆที่ดำเนินการจะต้องมีตัวชี้วัดที่ชัดเจนมากขึ้น  จึงจำเป็นต้องจัดทำแผนยุทธศาสตร์การพัฒนาขึ้นใหม่โดยปรับปรุงข้อมูลจากแผนแผนยุทธศาสตร์การพัฒนาเดิม(2556-2563)ให้สอดคล้องสถานการณ์และปัญหาจากการวิเคราะห์ข้อมูลในปัจจุบัน  ซึ่งเมื่อที่ประชุมสภาฯได้ให้ความเห็นชอบแล้วผู้บริหารจะได้ลงนามประกาศใช้เป็นแนวทางในการจัดทำแผนพัฒนาสามปี 2559-2561ต่อไป ซึ่งรายละเอียดของแผนยุทธศาสตร์การพัฒนา พ.ศ.2559-2563  ปรากฏตามเอกสารที่ส่งให้สมาชิกสภาทุกท่านแล้ว
ประธานสภา				มีสมาชิกท่านใดจะซักถามเพิ่มเติมในประเด็นใดบ้าง เชิญครับ
	หากไม่มี ผมขอมติที่ประชุม สมาชิกสภาท่านใดเห็นชอบร่างแผนแผนยุทธศาสตร์การพัฒนา  พ.ศ.2559-2563  ขององค์การบริหารส่วนตำบลแก้วแสน โปรดยกมือ
มติที่ประชุม	มีมติเห็นชอบ   จำนวน  16  เสียง   
ไม่เห็นชอบ  ไม่มี    งดออกเสียง  3  เสียง 
ประธานสภา	สรุปว่าที่ประชุมสภา มีมติเห็นชอบร่างแผนแผนยุทธศาสตร์การพัฒนา พ.ศ.2559-2563  ขององค์การบริหารส่วนตำบลแก้วแสน 
2.ขออนุมัติจ่ายขาดเงินสะสม ประจำปีงบประมาณ พ.ศ.2558  
-ด้วยผู้บริหารองค์การบริหารส่วนตำบลแก้วแสนมีความประสงค์จะขออนุมัติจ่ายขาดเงินสะสมตามระเบียบกระทรวงมหาดไทยว่าด้วยการรับเงิน  การเบิกจ่ายเงิน การฝากเงิน การเก็บรักษาเงิน และการตรวจเงินขององค์กรปกครองส่วนท้องถิ่น พ.ศ.2547 และที่แก้ไขเพิ่มเติมถึงฉบับปัจจุบัน ข้อ 89  กำหนดให้องค์กรปกครองส่วนท้องถิ่นสามารถจ่ายขาดเงินสะสมได้โดยให้เป็นอำนาจหน้าที่ของสภาท้องถิ่นที่จะอนุมัติ  โดยจะต้องเป็นไปตามระเบียบ และหนังสือสั่งการที่เกี่ยวข้อง โดยมีเหตุผลและวัตถุประสงค์ในการจ่ายเงิน คือ เป็นโครงการที่มีความจำเป็นเร่งด่วนในการบำบัดความเดือดร้อนของประชาชนเป็นการบริการชุมชนและสังคมของประชาชนในพื้นที่ ไม่อาจจะรอจัดทำเป็นงบประมาณรายจ่ายประจำปีในปีต่อไปได้ และไม่มีงบประมาณเพียงพอที่จะโอนมาสบทบเพิ่มเติมหรือตั้งจ่ายเป็นรายการใหม่  ซึ่งประกอบด้วยโครงการดังนี้ (รายละเอียดตามเอกสารที่แนบ)
1. การจัดหาวัสดุก่อสร้าง(หินคลุก)  จำนวน  1,110  ลูกบาศก์เมตร  เป็นเงิน 348,800.- บาท
2. โครงการก่อสร้างถนนคอนกรีตเสริมเหล็กสายนาทัง-กอลาน   หมู่ที่ 2,9  เป็นเงิน 228,000.- บาท
3. โครงการก่อสร้างถนนลาดยางแอสฟัลท์ติกคอนกรีตสายโคกกองทราย-ท้ายเกาะ  หมู่ที่ 3  เป็นเงิน  402,000.- บาท
4. โครงการก่อสร้างถนนลาดยางแอสฟัลท์ติกคอนกรีตสายไสโป๊ะ-สุวรรณคีรี  หมู่ที่ 7  เป็นเงิน 97,700.- บาท
รวมเงินงบประมาณ 1,076,700.-  บาท โดยโครงการทั้งหมดได้ปรากฏในแผนพัฒนาสามปี พ.ศ.2558-2560 ขององค์การบริหารส่วนตำบลแก้วแสน และมีเงินสะสมคงเหลือเพียงพอที่จะขออนุมัติจ่ายขาดเงินสะสม หลังจากได้กันเงินและสำรองจ่ายไว้เพียงพอตามระเบียบฯและเพียงพอในการบริหารงานเพื่อมิให้เกิดผลกระทบกับฐานะการคลังในระยะยาว รายละเอียดตามแบบรายละเอียดประกอบการขออนุมัติให้จ่ายขาดเงินสะสมที่แนบมาพร้อมนี้
จึงขอให้ที่ประชุมสภาได้พิจารณาในรายละเอียดครับ	
นายกอบต.	เรียนท่านประธานสภาและสมาชิกสภาทุกท่าน ผมขออนุญาตที่ประชุมชี้แจงเพิ่มเติมครับ
1. การจัดหาวัสดุก่อสร้าง(หินคลุก)  จำนวน  1,110  ลูกบาศก์เมตร  เป็นเงิน 348,800.- บาท โดยจัดหาหินคลุกเพื่อนำไปแก้ไขปัญหาถนนชำรุดเป็นหลุมบ่อ  จำเป็นต้องซ่อมแซมโดยเร่งด่วน  จำนวน 27  สายโดยมีรายละเอียดตามเอกสารที่แนบครับ
2. โครงการก่อสร้างถนนคอนกรีตเสริมเหล็กสายนาทัง
· กอลาน   หมู่ที่ ,9  เป็นเงิน 228,000.- บาท สืบเนื่องจากการดำเนินการก่อสร้างถนนคอนกรีตโดยงบประมาณขององค์การบริหารส่วนจังหวัด คงเหลือระยะทาง 102 เมตร จึงจะครบตลอดสาย มีความจำเป็นที่ อบต.จะต้องดำเนินการเนื่องจากเป็นถนนที่มีประชาชนใช้เส้นทางจำนวนมากหลีกเลี่ยงการใช้ถนนทางหลวง 41
3. โครงการก่อสร้างถนนลาดยางแอสฟัลท์ติกคอนกรีตสายโคกกองทราย-ท้ายเกาะ  หมู่ที่ 3  เป็นเงิน  402,000.- บาท เป็นถนนสายหนึ่งที่มีการใช้เส้นทางจำนวนมากและไม่เคยได้รับการสนับสนุนงบประมาณก่อสร้างจากหน่วยงานใด
4. โครงการก่อสร้างถนนลาดยางแอสฟัลท์ติกคอนกรีตสายไสโป๊ะ-สุวรรณคีรี  หมู่ที่ 7  เป็นเงิน 97,700.- บาท
เป็นระยะทางที่คงเหลือจากการก่อสร้างโดยจ่ายขาดเงินสะสมในรอบที่ผ่านมา คงเหลือระยะทาง 38 เมตร โดยประชาชนตำหนิเป็นอย่างมากที่ปล่อยให้ระยะทางคงเหลือเพียง 38 เมตรที่จะเชื่อมต่อกับช่วงที่ได้ดำเนินการไปแล้วจึงจำเป็นต้องดำเนินการให้แล้วเสร็จครับเป็นข้อผิดพลาดในการวัดระยะทางก่อนดำเนินการก่อสร้างโดยจะได้กำชับเจ้าหน้าที่ให้ดำเนินการโดยระมัดระวังมิให้เกิดข้อผิดพลาดดังกล่าวขึ้นอีก
	จึงขอให้ที่ประชุมสภาได้พิจารณาครับ
ประธานสภา				มีสมาชิกท่านใดจะซักถามเพิ่มเติมในรายละเอียดบ้าง 
เชิญครับ
หัวหน้าส่วนโยธา                   	เรียนท่านประธานสภาและสมาชิกสภาทุกท่าน ผมขออนุญาต
ที่ประชุม แก้ไขข้อผิดพลาดจากการพิมพ์เอกสารครับ โดยขอแก้ไขข้อความในโครงการก่อสร้างถนนคอนกรีตเสริมเหล็กสายนาทัง-กอลาน หมู่ที่ 2,9 โดยแก้ไขจากพื้นทางหินคลุกเป็นไหล่ทางหินคลุกและยกเลิกข้อความพร้อมงานตีเส้นจราจรครับ
ประธานสภา				มีสมาชิกท่านใดจะซักถามเพิ่มเติมในรายละเอียดบ้าง 
เชิญครับ ผมขอให้เพื่อนสมาชิกสภาได้ทบทวนการจ่ายขาดเงินสะสมให้เกิดประโยชน์กับประชาชนให้มากที่ หากไม่มีผมขอมติที่ประชุมสภา โดยจะขอความเห็นชอบจากโครงการหลังสุดก่อนครับ
-สมาชิกท่านใดเห็นชอบให้จ่ายขาดเงินสะสมโครงการก่อสร้างถนนลาดยางแอสฟัลท์ติกคอนกรีตสายไสโป๊ะ-สุวรรณคีรี  หมู่ที่ 7  เป็นเงิน 97,700.- บาท โปรดยกมือ
มติที่ประชุม				เห็นชอบ	17	เสียง
					ไม่เห็นชอบ	ไม่มี
					งดออกเสียง	2	เสียง
ประธานสภา	-สมาชิกท่านใดเห็นชอบให้จ่ายขาดเงินสะสมโครงการก่อสร้างถนนลาดยางแอสฟัลท์ติกคอนกรีตสายโคกกองทราย-ท้ายเกาะ  หมู่ที่ 3  เป็นเงิน  402,000.- บาท
โปรดยกมือ
มติที่ประชุม				เห็นชอบ	17	เสียง
					ไม่เห็นชอบ	ไม่มี
					งดออกเสียง	2	เสียง
ประธานสภา	-สมาชิกท่านใดเห็นชอบให้จ่ายขาดเงินสะสมโครงการก่อสร้างถนนคอนกรีตเสริมเหล็กสายนาทัง-กอลาน หมู่ที่ ,9  เป็นเงิน 228,000.- บาท  โปรดยกมือ
มติที่ประชุม	เห็นชอบ	17	เสียง
					ไม่เห็นชอบ	ไม่มี
					งดออกเสียง	2	เสียง
ประธานสภา	-สมาชิกท่านใดเห็นชอบให้จ่ายขาดเงินสะสมโครงการจัดหาวัสดุก่อสร้าง(หินคลุก)  จำนวน  1,110  ลูกบาศ์กเมตร  เป็นเงิน 348,800.- บาท  โปรดยกมือ
มติที่ประชุม	เห็นชอบ	12	เสียง
					ไม่เห็นชอบ	ไม่มี
					งดออกเสียง	7	เสียง
ประธานสภา	3.ขออนุมัติแก้ไขเปลี่ยนแปลงคำชี้แจงงบประมาณรายจ่ายประจำปีงบประมาณ พ.ศ.2558 เชิญท่านนายก อบต.ครับ
นายกอบต.	เรียนท่านประธานสภาและสมาชิกสภาทุกท่าน ผมขออนุญาตที่ประชุมชี้แจงเพิ่มเติมครับ โดยอาศัยอำนาจตามระเบียบกระทรวงมหาดไทยว่าด้วยวิธีการงบประมาณขององค์กรปกครองส่วนท้องถิ่น พงศ.2541 แก้ไขเพิ่มเติมถึงฉบับปัจจุบัน การโอน/แก้ไขเปลี่ยนแปลงคำชี้แจงงบประมาณรายจ่ายในหมวดค่าครุภัณฑ์ที่ดินและสิ่งก่อสร้าง ที่ทำให้ลักษณะ ปริมาณ คุณภาพเปลี่ยน หรือโอนมาตั้งจ่ายเป็นรายการใหม่ให้เป็นอำนาจอนุมัติของสภาท้องถิ่น เนื่องจากมีการเปลี่ยนแปลงเกณฑ์ราคากลางและคุณลักษณะพื้นฐานคอมพิวเตอร์ของปีงบประมาณ พ.ศ.2557 ซึ่งอบต.ได้ตั้งงบประมาณโดยอ้างอิงเป็นราคากลาง เมื่อมีการจัดหาครุภัณฑ์คอมพิวเตอร์จะต้องดำเนินการขอความเห็นชอบจากคณะกรรมการบริหารและจัดหาระบบคอมพิวเตอร์ของจังหวัดนครศรีธรรมราชก่อนจึงจะดำเนินการจัดหาได้ซึ่งขณะนี้ได้มีการประกาศเกณฑ์ราคากลางและคุณลักษณะพื้นฐานคอมพิวเตอร์ของปีงบประมาณ พ.ศ.2558  แล้วจึงจำเป็นต้องแก้ไขเปลี่ยนแปลงคำชี้แจงงบประมาณรายจ่ายในการจัดหาครุภัณฑ์คอมพิวเตอร์ให้เป็นไปตามเกณฑ์ราคากลางและคุณลักษณะพื้นฐานคอมพิวเตอร์ของปีงบประมาณ พ.ศ.2558  โดยจะเป็นการปรับลดราคาให้ลดลงเป็นส่วนใหญ่แต่เปลี่ยนคุณลักษณะให้มีคุณสมบัติสูงขึ้น ครับ 
ประธานสภา				มีสมาชิกท่านใดจะซักถามเพิ่มเติมในรายละเอียดบ้าง 
เชิญครับ  หากไม่มีผมขอมติที่ประชุมสภา สมาชิกสภาท่านใดเห็นชอบให้มีการแก้ไขเปลี่ยนแปลงคำชี้แจงงบประมาณรายจ่ายประจำปี 2558 ในรายการจัดหาครุภัณฑ์คอมพิวเตอร์ตามรายละเอียดที่เสนอโปรดยกมือ
มติที่ประชุม			เห็นชอบ	15	เสียง
				ไม่เห็นชอบ	ไม่มี
				งดออกเสียง	4	เสียง
ระเบียบวาระที่ 4                  เรื่องอื่น ๆ
ประธานสภา	ต่อไปเป็นระเบียบวาระที่ 4 เรื่องอื่น ๆ มีสมาชิกท่านใด มีเรื่องอะไรบ้างเชิญครับ
นายอนันต์     ชำนาญกิจ	เรียนประธานสภา กระผมนายอนันต์  ชำนาญกิจ ส.อบต.หมู่ที่ 10มีเรื่องจะหารือกรณีปัญหาการขุดดินถมดินโดยใช้เส้นทางถนนสายแก้วแสน-ปลายยวน ผ่านหมู่ที่ 7,10 มีการใช้รถบรรทุก 10 ล้อในการขนดินในตอนแรก  และบรรทุกเกินน้ำหนักทำให้ถนนชำรุด ไม่ทราบว่าใครจะรับผิดชอบ  และหากดำเนินการอย่างนี้ต่อไปประชาชนไม่เห็นด้วยแน่นอน ไม่ทราบว่าทางผู้บริหารจะมีแนวทางดำเนินการอย่างไรได้บ้างครับ
นายกอบต.	ขออนุญาตชี้แจงครับผมเองไม่ได้นิ่งนอนใจพยายามแก้ไขปัญหาที่เกิดขึ้นตามอำนาจหน้าที่และระเบียบกฎหมายกำหนดไว้ แต่ขณะนี้การบังคับใช้ในเรื่องการจำกัดน้ำหนักบรรทุกยังอยู่ระหว่างดำเนินการซึ่งไม่ทันกับปัญหาที่เกิดขึ้นได้ประสานให้ผู้ที่เกี่ยวข้องกับการถมดินมาขออนุญาตตาม พรบ.ขุดดินถมดิน และแจ้งไปยังอำเภอ  ตำรวจในพื้นที่และสภ.นาบอนให้ดูแลแต่ไม่ได้รับการดูแลเท่าที่ควร  วันนี้จะมีการนัดหารือผู้ที่เกี่ยวข้องทั้งหมดเพื่อหาทางแก้ไขปัญหาที่ศาลาเอนกประสงค์ประจำหมู่บ้าน หมู่ที่ 10 เวลา 11.00 น. ผมได้เชิญหนังสือพิมพ์มาเป็นพยานด้วย  ปัญหาที่เกิดขึ้นประชาชนได้รับความเดือดร้อนมากเพราะหากมีการดำเนินการถมดินต่อไป ประมาณ 8,000  รถ ถนนลาดยางต้องเสียหายอย่างหนัก ประชาชนไม่ยินยอมแน่นอนครับ
นายสุชาติ  ชูแสง	เรียนประธานสภา กระผมนายสุชาติ  ชูแสง ส.อบต.หมู่ที่ 8
	มีปัญหาจะสอบถามเรื่องการขยายเขตไฟฟ้าหมู่ที่ 8  ขณะนี้เกิดปัญหาในการตัดโค่นต้นไม้ใต้แนวเสาไฟฟ้า โดยไฟฟ้าแจ้งว่าอบต.จะต้องเป็นคนดำเนินการ แต่อบต.ได้อุดหนุนงบประมาณไปหมดแล้วไม่ทราบว่าเป็นหน้าที่ใครที่จะดำเนินการครับ
นายก อบต.	ได้พยายามประสานเรื่องดังกล่าวมาโดยตลอดเพราะไม่เคยเกิดปัญหากรณีนี้เดิม อบต.อุดหนุนงบประมาณไฟฟ้าดำเนินการเองทั้งหมด แต่กรณีหมู่ที่ 8  ไฟฟ้าแจ้งให้ อบต.ดำเนินการตัดโค่นต้นไม้ทั้งหมดค่าใช้จ่ายประมาณ  30,000.-  บาท ผู้รับจ้างคิดค่าจ้างต้นละ 500 บาท ผมยินดีที่จะช่วยเหลือเป็นการส่วนตัวประมาณ 5,000.- บาทและอยากให้ทางหมู่บ้านได้ช่วยเรื่องนี้ด้วย  แต่จะหารือกับไฟฟ้าเพื่อหาข้อยุติอีกครั้งเพื่อให้สามารถดำเนินการเรื่องนี้ให้เร็วที่สุดครับ
นายวิรัตน์   รักษายศ	เรียนประธานสภา กระผมนายวิรัตน์   รักษายศ ส.อบต.หมู่ที่ 2
	ผมขอความช่วยเหลือให้นำหินคลุกไปถมที่ท่อลอดถนนชำรุดบริเวณข้างบ้านนายคล่องและอยากให้มีการดำเนินการในเรื่องของการถมหินคลุกที่จะจัดหาจากเงินจ่ายขาดเงินสะสมนี้ให้ดำเนินการให้เป็นประโยชน์กับประชาชนมากที่สุด อย่าให้เหมือนที่ผ่านมาในบางเรื่องที่ไม่เหมาะสมครับ
นายก อบต.	ขอขอบคุณท่านสมาชิกที่ช่วยสอดส่องดูแลและให้คำแนะนำผมจะพยายามดูแลและดำเนินการให้เกิดประโยชน์ที่เป็นสาธารณะแก่ประชาชนมากที่สุดและขอความร่วมมือสมาชิกช่วยชี้แจงประชาชนด้วยว่าอบต.สามารถดำเนินการใช้หินคลุกในการปรับปรุงซ่อมแซมถนนที่เป็นสาธารณะเท่านั้น
นายวิลาศ   พรหมวันรัตน์	เรียนประธานสภา กระผมนายวิลาศ   พรหมวันรัตน์ ส.อบต.หมู่ที่ 9
	กระผมอยากจะหารือและเสนอความคิดเห็นในเรื่องการจัดเก็บค่าน้ำประปาหมู่บ้าน โดยผู้ใช้น้ำหมู่ที่ 8 ไม่ยอมจ่ายค่าน้ำแต่ผู้ใช้น้ำหมู่ที่ 9  และหมู่บ้านอื่นๆ จ่ายตามปกติโดยอ้างว่าได้จ่ายแล้วกับผู้เก็บน้ำคนเก่า ทำให้เกิดปัญหา และการบังคับใช้ระเบียบที่ไม่เหมือนกันผมเสนอให้จ้างคนเก็บค่าน้ำเป็นลูกจ้างของ อบต.แทนผู้ดูแลน้ำที่ได้รับค่าตอบแทนเป็นสัดส่วนกับรายได้ที่จัดเก็บครับ
นายภัยยันต์   บุญปราบ		เรียนท่านประธานสภา กระผม นายภัยยันต์   บุญปราบ  สมาชิกสภา
อบต.หมู่ที่ 3  ผมมีเรื่องที่จะแจ้งไปยังผู้บริหารกรณีถนนชำรุดเป็นหลุมบ่อทำให้ผู้ใช้เส้นทางเดือดร้อนและเสี่ยงเกิดอุบัติเหตุคือถนนสายหนองดี-หลักช้าง เห็นควรนำยางมะตอยไปถมหลุมบ่อและบริเวณหัวสะพานคลองมิน ศาลาพ่อท่าน ถนนสายสองแพรก-จันดี  ชำรุดเห็นควรนำยางมะตอยไปถมครับ
นายศรสิทธิ์    โกศล	เรียนท่านประธานสภา  ผมนายศรสิทธิ์  โกศล ส.อบต.หมู่ที่ 9  ผมมีเรื่องที่จะฝากให้ผู้บริหารช่วยดำเนินการนำหินผุไปถมถนนบุกเบิกสายบ้านผู้ใหญ่บุญณรงค์ –เขตหมู่ที่ 9 ด้วย เรื่องประชาชนได้รับความเดือดร้อนจากน้ำประปาหมู่บ้านไม่เพียงพอ  น้ำบ่อบาดาลหมดของระบบประปาหมู่บ้านSML และจะมีการดำเนินการขุดเจาะบ่อบาดาลเพื่อแก้ไขปัญหาภัยแล้งไม่ทราบว่าจะดำเนินการได้เมื่อไหร่ครับ 
ประธานสภา	สมาชิก มีเรื่องอื่น ๆ อีกหรือไม่ครับ  หากสมาชิกไม่มีเรื่องอื่น ๆ แล้ว ผมขอปิดการประชุมครับ
ปิดการประชุมเวลา   11.25  น.

					ลงชื่อ................................................................... ผู้จดบันทึก
					                 (นางแฉล้ม    ศิลปวิสุทธิ์)
   เลขานุการสภา  อบต.แก้วแสน

ความเห็นของคณะกรรมการตรวจรายงานการประชุม
			ด้วยคณะกรรมการตรวจสอบรายงานการประชุม  ได้ตรวจรายงานการประชุมแล้ว  เห็นว่าการจดบันทึกรายงานการประชุม  สมัยวิสามัญ  สมัยที่  1  ครั้ง  1  ประจำปี  2558 ในวันที่  11  มิถุนายน 2558  

			มีมติเห็นว่า  การบันทึกรายงานการประชุม  ที่เลขานุการสภาฯ  ได้บันทึกไว้  มีเนื้อหาถูกต้อง  ครบถ้วนสมบูรณ์ทุกประการ
		
					ลงชื่อ................................................. 
                                                             (นายประพาส     เทพี)
					ประธานกรรมการตรวจรายงานการประชุม

					ลงชื่อ................................................
					          (นายศรสิทธิ์   โกศล)
                                                     กรรมการตรวจรายงานการประชุม

					ลงชื่อ................................................
					          (นายสมยศ    ธรฤทธิ์)
				   เลขานุการคณะกรรมการตรวจรายงานการประชุม


· มติที่ประชุมสภาองค์การบริหารส่วนตำบลแก้วแสนมีมติรับรองรายงานการประชุมจากการประชุมสภาสมัยวิสามัญ  สมัยที่ 1 ครั้งที่ 2  ประจำปี พ.ศ.2558 เมื่อวันที่  24   มิถุนายน  พ.ศ. 2558
			
        
               ลงชื่อ                                               ผู้ตรวจบันทึก
						     
             (นายบุญนำ    บุญวรรณ)
					          ประธานสภาองค์การบริหารส่วนตำบลแก้วแสน
			


